**Καθαρότατον ήλιο επρομηνούσε**

**Η ημέρα της Λαμπρής (Διονύσιος Σολωμός)**

**της αυγής το δροσάτο ύστερο αστέρι,**

**σύγνεφο, κατάχνια, δεν απερνούσε**

**τ’ ουρανού σε κανένα από τα μέρη**

**και από κει κινημένο αργοφυσούσε**

**τόσο γλυκό στο πρόσωπο τ’ αέρι,**

**που λες και λέει μες στης καρδιάς τα φύλα:**

**Γλυκιά η ζωή και ο θάνατος μαυρίλα.**

**Χριστός ανέστη! Νέοι, γέροι και κόρες,**

**όλοι, μικροί-μεγάλοι, ετοιμαστείτε**

**μέσα στες εκκλησιές τες δαφνοφόρες**

**με το φως της χαράς συμαζωχτήτε**

**ανοίξετε αγκαλιές ειρηνοφόρες**

**μπροστά στους Αγίους και φιληθείτε!**

**Φιληθείτε γλυκά, χείλη με χείλη,**

**Πέστε Χριστός ανέστη, εχθροί και φίλοι!**

**Δάφνες εις κάθε πλάκα έχουν οι τάφοι,**

**και βρέφη ωραία στην αγκαλιά οι μανάδες**

**γλυκόφωνα, κοιτώντας τες ζωγραφισμένες εικόνες,**

**ψάλλουνε οι ψαλτάδες**

**λάμπει το ασημί, λάμπει το χρυσάφι**

**από το φως που χύνουνε οι λαμπάδες**

**κάθε πρόσωπο λάμπει απ’ τ’ αγιοκέρι,**

**όπου κρατούνε οι Χριστιανοί στο χέρι.**

**Από την μαθήτρια του ΣΤ’2**

**Δανάη Ντούκα.**

**Καλό Πάσχα και Καλή Ανάσταση!**